สวัสดีค่ะ พอดีคุนแม่เปนแผลติดเชื้อและเปนเบาหวานด้วย ไปพบคุนมาแล้ว และได้ยาฆ่าเชื้อมากิน กินได้2เม็ดแล้ว มีบวมและหนองมากขึ้น ควรกลับไปโรงพยบาลไหมคะ หรือรออีก3-4วัน
สวัสดีค่ะ แผลติดเชื้อในผู้ป่วยเบาหวานนั้น ควรได้รับยาฆ่าเชื้ออย่างเหมาะสมและดูแลโดยแพทย์ เพราะในผู้ป่วยเบาหวานมีภูมิคุ้มกันที่แย่กว่าคนปกติ พอติดเชื้อใดๆขึ้นมา จะหายช้า โดยเฉพาะแผลที่บริเวณปลายเท้าหลังได้ยาฆ่าเชือมา ควรกินให้ครบตามแพทย์สั่งและกลับไปติดตามอาการตามนัด หลังได้ยามา 2 เม็ด ยาอาจจะยังไม่ออกฤทธิ์ชัดเจนมากนัก แนะนำกินติดต่อกันให้ครบ 3 วันขึ้นไปก่อน และทำแผลที่รพ.ใกล้บ้านทุกวันถ้าแผลเปิดและมีหนองไหลจากแผล กินยาแก้ปวดเพื่อบรรเทาอาการได้แต่หากแผลปวด บวม มาก หนองไหลเยอะขึ้น มีไข้สูง ควรไปพบแพทย์เพื่อตรวจก่อนได้ ไม่จำเป็นต้องรอ เพื่อประเมินอาการว่าควรได้รับการกรีดระบายหนองหรือได้ยาฆ่าเชื้อแบบฉีดร่วมด้วยหรือไม่